CONSILIUL LOCAL AL MUNICIPIULUI CRAIOVA

HOTĂRÂREA NR. 230
         Consiliul Local al Municipiului Craiova, întrunit în şedinţa ordinară din data de 30.10.2008.

Având în vedere raportul nr.123/2008 întocmit de Serviciul Situaţii de Urgenţă prin care se propune aprobarea Planului de Analiză şi Acoperire a Tipurilor de Risc pentru unitatea administrativ – teritorială Craiova şi a Regulamentului de Organizare şi Funcţionare a Serviciului pentru Situaţii de Urgenţă al municipiului Craiova şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;  

          În conformitate cu prevederile Legii nr.307/2006 privind apărarea împotriva incendiilor şi Ordinului Ministerului Administraţiei şi Internelor nr.132/2007 privind aprobarea Metodologiei de elaborare a Planului de Analiză şi acoperirea riscurilor şi a structurii cadru a Planului de Analiză şi acoperire a riscurilor;

          În temeiul art.36 alin.2 lit. d coroborat cu alin.6 lit a, pct.8, art.45 alin.1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă Planul de Analiză şi Acoperire a Tipurilor de Risc pentru unitatea administrativ – teritorială Craiova, prevăzut în anexa nr.1 care face parte integrantă din prezenta hotărâre.

Art.2. Se aprobă  Regulamentul de Organizare şi Funcţionare al Serviciului pentru Situaţii de Urgenţă al municipiului Craiova, prevăzut în anexa nr. 2 care face parte integrantă din prezenta hotărâre.

Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Serviciul Situaţii de Urgenţă vor aduce la îndeplinire prevederile prezentei hotărâri.

